Շիրակի մարզպետ Կարեն Սարուխանյանն ընդունել է ՌԴ պետական հումանիտար տեխնոլոգիական համալսարանի պատվիրակությանը: Նշենք, որ հոկտեմբերի 26-27-ը պատվիրակության անդամները կմասնակցեն Շիրակի պետական համալսարանում կայանալիք «Կրթության արդի հիմնախնդիրները» միջազգային գիտաժողովին: Հանդիպման ընթացքում քննարկվել են առաջիկա ծրագրերը: ՌԴ պատվիրակության անդամները լիահույս են, որ համագործակցությունը կամրապնդվի մարզային իշխանությունների միջոցով: Իրականացված ծրագրերն, ըստ հյուրերի կարեւորվում են երկու պետությունների կողմից: Իսկ համագործակցությունը Հաայստանի, հատկապես Շիրակի մարզի ուսումնական հաստատությունների հետ համարվում է տվյալ ծրագրի գլխավոր եւ կարեւոր բաղադրիչը: Կողմերը պայմանավորվածություն են ձեռք բերել քննարկելու մարզից ուսանողներ ու դիմորդներ ՌԴ Մոսկվայի երկրամասում անվճար սովորելու եւ այդ ուղղությամբ քայլեր ձեռնարկելու նպատակով: Շիրակի մարզպետը դրական է արձագանքել նախաձեռնությանը եւ պատրաստակամություն հայտնել ամեն կերպ աջակցել ծրագրի իրականացմանը: